
SAMTYKKEERKLÆRING TIL BRUG AF MEDARBEJDERFOTO


Formål med behandling:
[Virksomhedens navn] ("Virksomheden") ønsker at anvende fotos af dig i interne og eksterne sammenhænge, herunder på virksomhedens hjemmeside, i brochurer, på sociale medier samt i øvrigt kommunikations- og markedsføringsmateriale.

Retsgrundlag:
Behandlingen af dine fotos sker på baggrund af dit udtrykkelige samtykke i henhold til databeskyttelsesforordningens artikel 6, stk. 1, litra a.

Behandlingens omfang:
Fotos af dig vil kunne anvendes på følgende platforme og medier:
· Virksomhedens interne kommunikationskanaler (intranet mv.)
· Virksomhedens offentlige hjemmeside
· Sociale medieplatforme (f.eks. LinkedIn, Facebook, Instagram)
· Trykt materiale (brochurer, foldere mv.)

Opbevaring:
Fotos af dig vil blive opbevaret sikkert og vil ikke blive anvendt længere end nødvendigt i forhold til det formål, hvortil samtykket er givet. Du kan til enhver tid tilbagekalde dit samtykke.

Tilbagekaldelse af samtykke:
Du kan til enhver tid og uden begrundelse tilbagekalde dit samtykke ved at kontakte [kontaktperson/afdeling] på [e-mail/telefonnummer]. En tilbagekaldelse vil ikke påvirke lovligheden af den behandling, der er baseret på samtykket før tilbagekaldelsen.




Dine rettigheder:
Efter lovgivningen i databeskyttelsesforordningen og databeskyttelsesloven har du en række rettigheder.
Hvis du vil gøre brug af dine rettigheder, skal du kontakte vores persondataansvarlige via mail [indsæt mail og navn].
Ret til at se oplysninger (indsigtsret), artikel 15
Du har ret til at få indsigt i de oplysninger, som vi behandler om dig, samt en række yderligere oplysninger.
Ret til berigtigelse, artikel 16
Du har ret til at få urigtige oplysninger om dig selv rettet.
Ret til sletning, artikel 17
I særlige tilfælde har du ret til at få slettet oplysninger om dig, inden tidspunktet for vores almindelige pligt til at slette indtræffer.
Ret til begrænsning af behandling, artikel 18
Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.
Ret til indsigelse, artikel 21
Du har i visse tilfælde ret til at gøre indsigelse mod vores ellers lovlige behandling af dine personoplysninger.

Du kan læse mere om dine rettigheder i Datatilsynets vejledning om de registreredes rettigheder, som du finder
på www.datatilsynet.dk.







Samtykkeerklæring
Jeg giver hermed frivilligt, specifikt, informeret og utvetydigt samtykke til, at [Virksomhedens navn] må anvende fotografier af mig som beskrevet ovenfor.

☐ Ja, jeg giver samtykke til brug af mit fotografi som beskrevet.
☐ Nej, jeg giver ikke samtykke.

Navn: ___________________________
Dato: ___________________________
Underskrift: ___________________________

